Die Klein-egpaar is met hul seun en dogter in die selle gestop en lekker pak gegee net omdat hulle wou weet wat die polisie soek.
“Ons almal is in die van geprop omdat daar vermoedelik ’n sak dagga gevind is. Ons verkoop nie dagga nie en niemand het ooit vir my die dagga gewys nie,” vertel Klein.
Hy vertel die polisie het hom in ’n donker kamer geneem waar hy goed afgestof en met rubberkoeëls geskiet is.
Cheslin beweer hy is ook met die agterkant van ’n geweer pak gegee en moes mediese behandeling ontvang.
Volgens sers. Noloyiso Rwexana, ’n polisiewoordvoerder, is ’n verdagte in ’n voorval by die selle beseer en na ’n hospitaal vir behandeling geneem. Die omstandighede word ondersoek.